[pic] | AZ EURÓPAI KÖZÖSSÉGEK BIZOTTSÁGA |

Brüsszel, 4.6.2007

COM(2007) 289 végleges

Javaslat

A TANÁCS RENDELETE

az egyes halászati termékekre vonatkozó autonóm közösségi vámkontingensek 2007 és 2009 közötti időszakra való megnyitásáról és kezeléséről

(előterjesztő: a Bizottság)

INDOKLÁS

1) A JAVASLAT HÁTTERE |

A javaslat indokolása és célkitűzései/Általános háttér A 2004 és 2006 közötti időszakra egyes halászati termékekre vonatkozó autonóm közösségi vámkontingensek megnyitásáról és kezeléséről szóló, 2004. február 24-i 379/2004/EK tanácsi rendelet (HL L 64.) 2006. december 31-én hatályát vesztette. A javaslat célja egy ehhez hasonló rendszer bevezetése a 2007 és 2009 közötti időszakra, figyelembe véve az említett időszakot jellemző ellátási szükségleteket és általános körülményeket. A feldolgozóipar néhány tagállamban komoly nehézségekkel küzd egyes halászati termékek megfelelő mértékű közösségi beszerzését illetően, ezért az EU-nak érdekében áll egyes meglévő autonóm vámkontingensek növelése. A nyersanyaghiány leküzdése céljából az ipar harmadik országokból származó helyettesítő termékeket használ fel. A megváltozott ellátási szükségletek miatt a javaslat tartalmaz bizonyos új vagy – az adott esetben – módosított vámkontingenseket, míg egyes kontingensek nem kerültek meghosszabbításra. |

A javaslat által érintett területet szabályozó hatályos rendelkezések A Tanács 2004. február 24-i 379/2004/EK rendelete a 2004 és 2006 közötti időszakra egyes halászati termékekre vonatkozó autonóm közösségi vámkontingensek megnyitásáról és kezeléséről (HL L 64.). |

Összhang az Unió egyéb szakpolitikáival és célkitűzéseivel A javaslat összhangban áll a mezőgazdasági, halászati, kereskedelmi, fejlesztési és külkapcsolati politikákkal. Nem érinti hátrányosan az EU-val kötött preferenciális kereskedelmi megállapodások előnyeit élvező (Általános Preferenciarendszer, AKCS-szabályozás) fejlődő országokat. |

2) KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT |

Konzultáció az érdekelt felekkel |

A konzultáció módszerei, a megcélzott főbb ágazatok és a válaszadók általános bemutatása A tagállamokkal a Halászatitermék-piaci Irányítóbizottságon, valamint a halászati és akvakultúraágazati tanácsadó bizottságon keresztül folytatott konzultáció. Informális konzultáció az EU ipari ágazataival (Haltermelők Európai Uniós Szövetsége, Halimportőrök és -exportőrök Országos Szervezeteinek Szövetsége). A válaszok összefoglalása és figyelembevételük módja A javasolt intézkedéseket a tagállamok nagy többsége támogatja. |

Szakértői vélemények összegyűjtése és felhasználása |

Érintett tudomány- és szakterületek A Halászatitermék-piaci Irányítóbizottságban a tagállamokat képviselő szakértők. Alkalmazott módszer Nyílt konzultáció A konzultációba bevont legfontosabb szervezetek/szakértők Az egyes tagállamok által kijelölt szakértők A Halászatitermék-piaci Irányítóbizottsággal 2006. április 6-án, 2006. június 8-án és 2006. szeptember 21-én folytatott konzultáció. A halászati és akvakultúra-ágazati tanácsadó bizottság piacokkal és kereskedelemmel foglalkozó III. munkacsoportjával 2006. október 10-én folytatott konzultáció. A közösségi érdekelt felekkel 2006. március 20-án megtartott találkozó: Haltermelők Európai Uniós Szövetsége (AIPCE) és a Halimportőrök és -exportőrök Országos Szervezeteinek Szövetsége (CEP). A beérkezett és felhasznált vélemények összefoglalása Nem merült fel olyan súlyos kockázat lehetősége, amely visszafordíthatatlan következményekkel járhatna. A szakértői vélemények nyilvános hozzáférhetőségének biztosítása A javaslat közzététele |

Hatásvizsgálat Nem alkalmazható A Bizottság 2006. évi munka- és jogalkotási programja nem tartalmazza a javaslatot. |

3) A JAVASLAT JOGI ELEMEI |

A javasolt intézkedés összefoglalása A 2007 és 2009 közötti időszakra az egyes halászati termékekre vonatkozó autonóm közösségi vámkontingensek megnyitásáról és kezeléséről szóló tanácsi rendeletre vonatkozó javaslat. |

Jogalap Az EK-Szerződés 26. cikke |

A szubszidiaritás elve A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó. |

Az arányosság elve A javaslat megfelel az arányosság elvének a következő okok miatt: |

A feldolgozóipar súlyos ellátási problémáinak a megoldása céljából intézkedéseket kell elfogadni a 2007-tel kezdődő hároméves időszakra. |

Ez az intézkedéssorozat összhangban van a külkereskedelemben érintett szereplőkre vonatkozó eljárások egyszerűsítését célzó elvekkel, valamint a Bizottság autonóm vámfelfüggesztésekről és kontingensekről szóló közleményével (98/C 128/02). |

Az eszközök megválasztása |

Javasolt eszköz: rendelet |

Más jogi eszközök a következő okból nem lennének megfelelőek: Az EK-Szerződés 26. cikke értelmében az autonóm vámfelfüggesztéseket és kontingenseket bizottsági javaslat alapján a Tanács hagyja jóvá minősített többséggel. A Közösségen belüli közvetlen alkalmazhatóság és egységesség biztosítása érdekében rendelet megalkotására van szükség. |

4) KÖLTSÉGVETÉSI VONATKOZÁSOK |

Nem beszedett vámok, amelyek nettó összege 49 467 450 EUR. |

5) TOVÁBBI INFORMÁCIÓK |

Európai Gazdasági Térség A javasolt jogi aktus EGT-vonatkozású, ezért ki kell terjeszteni az Európai Gazdasági Térségre. |

Javaslat

A TANÁCS RENDELETE

az egyes halászati termékekre vonatkozó autonóm közösségi vámkontingensek 2007 és 2009 közötti időszakra való megnyitásáról és kezeléséről

(EGT vonatkozású szöveg)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 26. cikkére,

tekintettel a Bizottság javaslatára[1],

mivel:

1. A Közösség egyes halászati termékekkel való ellátása jelenleg a harmadik országokból történő behozataltól függ. A Közösségnek érdekében áll, hogy részben vagy teljesen felfüggessze az e termékekre vonatkozó vámok kivetését a megfelelő mértékű közösségi vámkontingenseken belül. Annak érdekében, hogy a Közösségen belül ne romoljanak az e termékekkel foglalkozó iparág fejlődési kilátásai, valamint hogy biztosítható legyen a felhasználói iparágak megfelelő ellátása, e kontingenseket meg kell nyitni az adott termék közösségi piaci érzékenységének megfelelő, különböző vámok alkalmazásával.

2. E kontingensekhez valamennyi közösségi importőr számára egyenlő és állandó hozzáférést kell biztosítani, továbbá a kontingensekre megállapított vámtételeket a kontingensek kimerítéséig megszakítás nélkül kell alkalmazni az érintett termékek valamennyi tagállamba történő importjára.

3. A kontingensek közös kezelésének hatékonysága érdekében engedélyezni kell a tagállamok részére, hogy a tényleges importjuknak megfelelő, szükséges mennyiségeket levonhassák a kontingens terhére. Mivel a kezelésnek ez a módszere szoros együttmüködést kíván meg a tagállamok és a Bizottság között, különösen a Bizottságnak gondoskodnia kell arról, hogy nyomon követhesse a kontingensek felhasználásának mértékét, és erről megfelelően tájékoztatnia kell a tagállamokat.

4. A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet[2] rendelkezik a vámkontingens kezelési rendszerről, amely a szabad forgalomba bocsátási nyilatkozatok elfogadása időpontjának időrendi sorrendjét követi. Az e rendelettel megnyitott vámkontingenseket a közösségi hatóságok és a tagállamok kezelik a fenti rendszerrel összhangban.

5. Mivel a 2004 és 2006 közötti időszakra egyes halászati termékekre vonatkozó autonóm közösségi vámkontingensek megnyitásáról és kezeléséről szóló, 2004. február 24-i 379/2004/EK tanácsi rendelet 2006. december 31-én hatályát vesztette, a 2007. január 1-je és az e rendelet hatálybalépésének dátuma közötti időszakban nem állt rendelkezésre autonóm vámkontingens. Ezenkívül – tekintettel arra, hogy a tarifális vámkedvezményben való részesüléshez az e rendelettel megnyitott valamennyi kontingensnek eleget kell tennie a végfelhasználási feltételeknek – a rendelet visszamenőleges hatállyal történő alkalmazása nem lehetséges. Ezért a korábbi kontingensrendszerrel való bizonyos folytonosság biztosítása érdekében újabb rendszer létrehozásáról kell rendelkezni, amely lehetővé teszi a 2007. január 1-je és az e rendelet hatálybalépésének dátuma közötti időszakban szabad forgalomba bocsátott halászati termékekre vonatkozó behozatali vám csökkentésének engedélyezését, és amely figyelembe veszi a végfelhasználási feltételeket és az egyedi kontingensek keretében rendelkezésre álló mennyiséget.

ELFOGADTA EZT A RENDELETET:

1. cikk

6. A mellékletben felsorolt termékekre kivetett behozatali vámokat fel kell függeszteni a vámkontingenseken belül a mellékletben jelzett időszakokra és mennyiségekre, a megadott vámtételek mellett.

7. A halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendelet[3] 29. cikkével összhangban a mellékletben felsorolt termékek importjára csak akkor terjednek ki az (1) bekezdésben említett kontingensek, ha a nyilatkozatban szereplő vámérték legalább azonos a rögzített vagy rögzítendő referenciaárral.

2. cikk

Az 1. cikkben említett vámkontingenseket a Bizottság kezeli a 2454/93/EGK rendelet 308a., 308b. és 308c. cikkével összhangban.

3. cikk

A tagállamok és a Bizottság szorosan együttműködnek az e rendeletben foglaltak teljesítése érdekében.

4. cikk

8. A 2007. január 1-je és az e rendelet hatálybalépésének dátuma közötti időszakban szabad forgalomba bocsátott, a mellékletben felsorolt vámkontingensek egyikének termékkörébe tartozó halászati termékekre vonatkozó vámok a nyilatkozattevő kérelmére csökkenthetők a mellékletben rögzített vámtételeknek megfelelően.

9. A kérelmet e rendelet hatályba lépését követő négy héten belül kell benyújtani az adott termék szabad forgalomba bocsátásáért felelős vámhivatalnak, megjelölve az érintett kontingenst. A kérelemhez mellékelni kell az összes vonatkozó iratot, mely minden kétséget kizáróan bizonyítja, hogy a behozott termék a kontingens alá tartozik és a mellékletben rögzített, az érintett vámkontingensre vonatkozó végfelhasználási feltételeknek megfelelően használták vagy használják fel.

10. Ez a cikk csak akkor alkalmazható, ha azt a vonatkozó vámkontingens egyenlege a megfelelően indokolt kérelem elfogadásának időpontjában lehetővé teszi. A 2454/93/EGK rendelet 308a, 308b és 308c cikkeit értelemszerűen kell alkalmazni.

5. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

MELLÉKLET

Tételszám | KN-kód | TARIC-kód | Árumegnevezés | Kontingens éves mennyisége (tonnában) | Kontin-gens vám-tétele | Kontingensidőszak |

09.2759 | ex 0302 50 10 ex 0302 50 90 ex 0303 52 10 ex 0303 52 30 ex 0303 52 90 | 20 10 10 10 10 | Tőkehal (Gadus morhua, Gadus ogac, Gadus macrocephalus), a máj és az ikra kivételével, frissen, hűtve vagy fagyasztva, feldolgozás céljára (a)(b) | 80 000 | 0% | 2007.01.01. – 2009.12.31. |

09.2765 | ex 0305 62 00 ex 0305 69 10 | 20 25 29 10 | Tőkehal (Gadus morhua, Gadus ogac, Gadus macrocephalus), valamint a Boreogadus saida fajba tartozó halak sózva vagy sós lében tartósítva, de nem szárítva és nem füstölve, feldolgozás céljára (a)(b) | 10 000 | 0% | 2007.01.01. – 2009.12.31. |

09.2761 | ex 0304 29 91 ex 0304 29 99 ex 0304 99 99 | 10 41 81 60 81 | Kék grenadír (Macruronus spp.), fagyasztott filé és egyéb húsok, feldolgozás céljára (a) (b) | 20 000 | 0% | 2007.01.01. – 2009.12.31. |

09.2760 | ex 0303 78 11 ex 0303 78 12 ex 0303 78 13 ex 0303 78 19 ex 0303 78 90 ex 0303 79 93 | 10 10 10 11 81 10 10 | Szürke tőkehal (Merluccius spp. kivéve Merluccius merluccius, Urophycis spp.) és tengeri angolna (Genypterus blacodes), fagyasztva, feldolgozás céljára (a) (b) | 15 000 | 0% | 2007.01.01. – 2009.12.31. |

09.2766 | ex 0304 29 99 ex 0304 99 99 | 71 91 | Déli kék tőkehal (Micromesistius australis), fagyasztott filé és egyéb húsok, feldolgozás céljára (a) (b) | 2 000 | 0% | 2007.01.01. – 2009.12.31. |

09.2770 | ex 0305 63 00 | 10 | Ajóka (Engraulis anchoita), sózva vagy sós lében tartósítva, de nem szárítva és nem füstölve, feldolgozás céljára (a) (b) | 10 000 | 0% | 2007.01.01. – 2009.12.31. |

09.2788 | ex 0302 40 00 ex 0303 51 00 ex 0304 19 97 ex 0304 99 23 | 10 10 10 10 | Hering (Clupea harengus, Clupea pallasii), darabonként 100 g-nál nagyobb tömegű, vagy félbevágva 50 g-nál nagyobb tömegű, a máj és az ikra kivételével, feldolgozás céljára (a) (b) | 20 000 | 0% | 2007.10.01. – 2007.12.31. 2008.10.01. –2008.12.31. 2009.10.01. –2009.12.31. |

09.2792 | ex 1604 12 99 | 10 | Hering, fűszerezve és/vagy ecetben vagy sós lében pácolva, tartósítva, legalább 70 kg nettó szárazsúlyú hordóban, feldolgozás céljára (a) (b) | 10 000 | 6% | 2007.01.01. – 2009.12.31. |

09.2790 | ex 1604 14 16 | 20 30 95 | Tonhal és skipjack filéként ismert loin (törzsrész), feldolgozásra (a) (b) | 10 000 | 6% | 2007.1.1. – 2009.12.31. |

09.2762 | ex 0306 11 10 ex 0306 11 90 | 10 10 | Languszta és egyéb tengeri rák (Palinurus spp., Panulirus spp., Jasus spp.), fagyasztva, feldolgozás céljára (a) (b) (c) | 1 500 | 6% | 2007.01.01. – 2009.12.31. |

09.2794 | ex 1605 20 10 ex 1605 20 99 | 50 45 | Garnélarák és a Pandalus borealis fajba tartozó fűrészes garnélarák, főzve és tisztítva, feldolgozás céljára (a) (b) (d) | 20 000 | 6% | 2007.01.01. – 2009.12.31. |

09.2785 | ex 0307 49 59 ex 0307 99 11 | 10 10 | Tintahal (Ommastrephes spp. – a Ommastrephes sagittatus kivételével –, Nototodarus spp., Sepioteuthis spp.) és Illex spp., fagyasztva, bőrével és úszóival, feldolgozás céljára (a) (b) | 45 000 | 0% | 2007.01.01. – 2009.12.31. |

09.2786 | ex 0307 49 59 ex 0307 99 11 | 20 20 | Tintahal (Ommastrephes spp. – a Ommastrephes sagittatus kivételével –, Nototodarus spp., Sepioteuthis spp.) és Illex spp., fagyasztva, bőrével és úszóival, feldolgozás céljára (a) (b) | 1 500 | 0% | 2007.01.01. – 2009.12.31. |

09.2772 | ex 0304 99 10 | 10 | Halpaszta (surimi) fagyasztva, feldolgozás céljára (a) (b) | 55 000 | 0% | 2007.01.01. – 2009.12.31. |

09.2774 | ex 0304 29 58 | 10 | Szürke tőkehal (Merluccius productus), fagyasztott filé, feldolgozás céljára (a) (b) | 15 000 | 4% | 2007.01.01. – 2009.12.31. |

09.2776 | ex 0304 29 21 ex 0304 29 29 ex 0304 99 31 ex 0304 99 33 | 10 20 10 10 | Tőkehal (Gadus morhua, Gadus macrocephalus), fagyasztott filé és egyéb húsok, feldolgozás céljára (a) (b) | 20 000 | 0% | 2007.01.01. – 2009.12.31. |

09.2778 | ex 0304 29 99 ex 0304 99 99 | 65 65 | Nyelvhal (Limanda aspera, Lepidopsetta bilineata, Pleuronectes quadrituberculatus), fagyasztott filé és egyéb húsok, feldolgozás céljára (a) (b) | 5 000 | 0% | 2007.01.01. – 2009.12.31. |

(a) A jelen alszám alá történő besorolás a vonatkozó közösségi rendelkezésekben meghatározott feltételek teljesülése mellett jöhet létre (lásd a 2454/93/EGK bizottsági rendelet 291–300. cikkét – HL L 253., 1993.10.11., 1. o. – és későbbi módosításait). (b) Ez a kontingens olyan termékekre vonatkozik, amelyeken valamely műveletet szándékoznak elvégezni, kivéve, ha ez kizárólag a következők közül egy vagy több műveletet jelent: - tisztítás, kizsigerelés, a farok és a fej eltávolítása, - darabolás (kivéve kockára vágás, filézés, szeletelés vagy fagyasztott tömbök felvágása, vagy a fagyasztott, védőpapírral elválasztott filétömbök szeletélése), - mintavétel, válogatás, - címkézés, - csomagolás, - hűtés, - fagyasztás, - mélyfagyasztás, - kiolvasztás, szétválasztás. A kontingens nem vonatkozik továbbá azon termékekre, amelyeken olyan kezelést (vagy műveleteket) szándékoznak elvégezni, amely(ek) kontingensre való jogosultságot biztosít(anak), amennyiben az ilyen kezelést (műveleteket) kiskereskedelmi vagy vendéglátó-ipari szinten végzik el. A vámtételek csökkentése csak az emberi fogyasztásra szánt halakra vonatkozik. (c) A 0306 11 10 10 és 0306 11 90 10 KN-kódok alá tartozó termékek azonban a kontingens alá tartozhatnak, amennyiben az alábbi műveletek egyikét vagy mindkettőt végzik el rajtuk: - fagyasztott languszta szétválasztása - fagyasztott languszta hőkezelése a káros anyagok elpusztítása céljából (d) A 1605 20 10 50 és 1605 20 99 45 KN-kódok alá tartozó termékek azonban a kontingens alá tartozhatnak, amennyiben az alábbi műveletet végzik el rajtuk: - Garnélarák és fűrészes garnélarák módosított nyomás alatti kezelése az adalékanyagokról szóló irányelvben meghatározottak szerint (95/2/EK, 1995. február 20.) |

JOGALKOTÁSI PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT CÍME:

A 2007 és 2009 közötti időszakra az egyes halászati termékekre vonatkozó autonóm közösségi vámkontingensek megnyitásáról és kezeléséről szóló tanácsi rendeletre vonatkozó javaslat.

2. KÖLTSÉGVETÉSI TÉTELEK:

Alcím és jogcímcsoport: 12. alcím, 120. jogcímcsoport

A költségvetésben a 2007. évre előirányzott összeg: 15 287,9 millió EUR

3. PÉNZÜGYI HATÁS

( A javaslatnak nincs pénzügyi hatása.

x A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:

(millió EUR egy tizedesjegyig)

Költségvetési tétel | Bevétel[4] | 2007-es év |

120. jogcímcsoport | A saját forrásokra gyakorolt hatás | - 49,5/év |

4. CSALÁS ELLENI INTÉZKEDÉSEK

Az e tanácsi rendeletben szereplő egyes termékek végső felhasználásának ellenőrzéseit a Közösségi Vámkódex végrehajtására vonatkozó rendelkezések megállapításáról szóló 2454/93/EGK bizottsági rendelet 291–300. cikkével összhangban folytatják le.

5. EGYÉB MEGJEGYZÉSEK

Mivel az autonóm vámkontingensekre vonatkozó eddigi szabályozás 2006. december 31-én hatályát vesztette, a javaslat folytonosságot kíván teremteni és hasonló szabályozás bevezetését indítványozza a meglévő ellátási szükségletek és az általános körülmények figyelembevételével.

E javaslat tartalmazza a hatályát vesztett rendelet mellékletében elvégzendő módosításokat, a következők figyelembevétele érdekében:

1. az autonóm vámkontingens növelésére és a termékmegnevezések módosítására vonatkozó, benyújtott és jóváhagyott kérelmek;

2. az ellátási nehézségekhez vezető fogási lehetőségek és a piaci fejlemények.

Az intézkedés becsült költsége

A legfrissebb (2005-ös) teljes statisztikát alapul véve az e rendelet alkalmazásából fakadó bevételkiesés a 2007-ben kezdődő hároméves időszak első évében 66,0 millió euróra becsülhető. A megállapított összeg a legnagyobb kedvezményes vámtételek (MFN) alapján került kiszámításra és a maximális értéket jelöli, mivel a Bizottság a harmadik országok különféle csoportjainak különböző vámkedvezményeket nyújt. Mivel azonban a legnagyobb kedvezményes vámtételek nem érvényesülnek állandóan, a tényleges bevételkiesés általában alacsonyabb. Ugyanakkor a bevételkiesés kiszámításakor figyelembe vették a közös piaci szervezet által engedélyezett felfüggesztéseket.

09.2760 | 15.000 | 15 | 0 | 2.497 | 5.618.059 |

09.2761 | 20.000 | 3,5 (2) | 0 | 1.920 | 1.343.992 |

09.2762 | 1.500 | 12,5 | 6 | 16.921 | 1.649.818 |

09.2765 | 10.000 | 13 | 0 | 3.721 | 4.837.104 |

09.2766 | 2.000 | 7,5/15 átlag = 11,25 | 0 | 1.807 | 406.615 |

09.2770 | 10.000 | 10 | 0 | 1.482 | 1.481.705 |

09.2772 | 55.000 | 3,5 (3) | 0 | 1.547 | 2.977.386 |

09.2785 | 45.000 | 8 | 0 | 2.613 | 9.405.825 |

09.2786 | 1.500 | 8 | 0 | 1.327 | 159.210 |

09.2788 | 20.000 | 15 | 0 | 632 | 1.896.506 |

09.2790 | 10.000 | 24 | 6 | 3.143 | 5.658.073 |

09.2792 | 10.000 | 20 | 6 | 1.656 | 2.319.039 |

09.2794 | 20.000 | 20 | 6 | 4.685 | 13.116.812 |

Új 1 Szürke tőkehal, fagyasztott filé | 15.000 | 6,1 | 4 | 1.588 | 500.213 |

Új 2 Tőkehal, fagyasztott filé és egyéb húsok | 20.000 | 7,5 | 0 | 4.292 | 6.437.413 |

Új 3 Nyelvhal, fagyasztott filé és egyéb húsok | 5.000 | 15 | 0 | 2.962 | 2.221.465 |

VÉGÖSSZEG | | | | |65.956.562 | |(1) A közös vámtarifa felfüggesztése 12%-ról 3%-ra feldolgozás céljára (104/2000 rendelet)(2) A közös vámtarifa felfüggesztése 7,5%-ról 3,5%-ra feldolgozás céljára (104/2000 rendelet)(3) A közös vámtarifa felfüggesztése 15%-ról 3,5%-ra feldolgozás céljára (104/2000 rendelet)Forrás: Eurostat COMEXT 2006.11.06 és TAXUD Taric-adatbázisTab. Ref. ATQ 2007 2009 Financial Statement

Teljes bevételveszteség az autonóm vámkontingensek nélküli helyzethez képest: nettó 65 956 562 EUR.

[1] HL C […]., […]., […]. o.

[2] HL L 253., 1993.10.11., 1. o. A legutóbb az 1875/2006/EK rendelettel (HL L 360., 2006.12.19., 64. o.) módosított rendelet.

[3] HL L 17, .2000.1.21., 22. o.

[4] A hagyományos saját források (mezőgazdasági vámok, cukorlefölözések, vámok) tekintetében nettó összegeket kell megadni, vagyis a beszedési költségek 25 %-ának levonásával kapott bruttó összegeket.